पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. आज के दौर में युवाओं को मोबाइल, इंटरनेट व वर्चुअल दुनिया से फुर्सत नहीं है। ऐसे में कुछ युवा इसके विपरीत समाज सेवा में मिसाल कायम कर रहे हैं। इनमें कुछ स्टूडेंट्स हैं तो कुछ जॉब कर रहे हैं। लेकिन इनका मकसद एक है। उन नौनिहालों की जिंदगी में ज्ञान की रोशनी फैलाना, जो गरीबी के अंधेरे में अपना बचपन खो रहे हैं। यह टीम अपनी पॉकेट मनी से इन्हें पढ़ा रही है।
तीन साल पहले की शुरुआत
इस ग्रुप के कोऑर्डिनेटर संजीव शर्मा ने कहा कि वे एक प्राइवेट कंपनी में असिस्टेंट मैनेजर हैं। सेक्टर-28 में रहने वाले संजीव कहते हैं, गरीबी व अशिक्षा के अंधेरे में जी रहे बच्चों को देख दुख हुआ। इनके लिए कुछ करने की ठानी। कुछ युवाओं से मुलाकात हुई, जिनकी सोच संजीव की तरह थी।
बस शुरुआत हो गई एक नए सफर की। सभी ने खाली समय में झुग्गियों में रहने वाले बच्चों को पढ़ाने का फैसला लिया। मार्च 2010 में एसोसिएशन फॉर इंडिया डेवलपमेंट (एआईडी) नामक संस्था रजिस्टर्ड कराई। 1अप्रैल से संतनगर की झुग्गियों में पाठशाला के नाम से स्कूल शुरू किया। इसमें फिलहाल 55 बच्चों को पढ़ाया जा रहा है। इसके बाद अक्टूबर 2012 में उन्होंने सरपंच कॉलोनी में उड़ान नामक स्कूल शुरू किया। इसमें 32 बच्चे पढ़ रहे हैं।
(आगे की स्लाइड्स में पढ़ें पूरी खबर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn